4.5.2023
SK
Úradný vestník Európskej únie
L 118/65
PRÍLOHA IV
Príloha IV (ČASŤ ATCO.MED) k nariadeniu (EÚ) 2015/340 sa mení takto: 1.
V ustanovení ATCO.MED.A.005 sa písmeno a) nahrádza takto: „a) vydanie, platnosť, predĺženie platnosti a obnovenie platnosti osvedčenia zdravotnej spôsobilosti potrebné na výkon oprávnení vyplývajúcich z preukazu spôsobilosti riadiaceho letovej prevádzky alebo z preukazu spôsobilosti študenta – riadiaceho letovej prevádzky a“. 2.
V ustanovení ATCO.MED.A.020 sa písmeno b) nahrádza takto: „b) Držitelia osvedčenia o zdravotnej spôsobilosti 3. triedy sa okrem požiadaviek stanovených v písmene a) musia bezodkladne obrátiť na príslušného povereného lekára, skôr než začnú vykonávať oprávnenia vyplývajúce z preukazu spôsobilosti, ak: 1. podstúpili chirurgickú operáciu alebo invazívny zákrok; 2. začali pravidelne užívať akékoľvek lieky; 3. začali pravidelne užívať akékoľvek lieky, utrpeli závažné poranenie, ktoré spôsobuje neschopnosť vykonávať oprávnenia preukazu spôsobilosti; 4. trpia závažnou chorobou, ktorá spôsobuje neschopnosť vykonávať oprávnenia preukazu spôsobilosti; 5. sú si vedomí tehotenstva; 6. boli prijatí do nemocnice alebo na kliniku; 7. prvýkrát potrebujú dioptrické okuliare.
V týchto prípadoch AeMC alebo AME posúdi zdravotnú spôsobilosť držiteľov preukazu spôsobilosti alebo študentov – riadiacich letovej prevádzky a rozhodne, či sú spôsobilí naďalej vykonávať svoje oprávnenia.“ 3.
V ustanovení ATCO.MED.A.030 sa písmeno a) nahrádza takto: „a) Žiadatelia a držitelia preukazu spôsobilosti riadiaceho letovej prevádzky alebo preukazu spôsobilosti študenta – riadiaceho letovej prevádzky musia mať osvedčenie o zdravotnej spôsobilosti 3. triedy, s výnimkou prípadov, keď sa oprávnenia vykonávajú v prostredí syntetického výcvikového zariadenia.“